M-am născut în Limpopo, la graniţa dintre Limpopo
şi Mpumalanga, într-un orăşel numit Motetema.
Rezervele de apă şi de energie electrică sunt imprevizibile
ca vremea, şi crescând în aceste condiţii grele,
la vârsta de 17 ani, mă relaxam cu câţiva prieteni
iarna, stând la soare.
Soarele în Limpopo poate fi foarte puternic iarna.
În timp ce stăteam la soare, prietenul meu cel mai bun spune:
„Omule, de ce nu inventează cineva ceva
cu care te dai pe piele şi să nu trebuiască să te mai speli?”
Am stat puţin, şi-am zis: „Da, aş cumpăra aşa ceva.”
M-am dus acasă şi am făcut ceva cercetări,
şi am găsit câteva statistici şocante.
Peste 2,5 miliarde de oameni din lumea întreagă
nu au acces decent la surse de apă şi sanitizare.
450 de milioane dintre aceştia sunt în Africa,
şi 5 milioane în Africa de Sud.
Diverse boli se dezvoltă în acest mediu,
cea mai gravă din ele fiind trachoma.
Trachoma e o infecţie oculară cauzată de pământul care îţi intră în ochi.
Repetate infecţii cu trachoma te pot orbi permanent.
Această boală orbeşte permanent 8 milioane de oameni
în fiecare an.
Cel mai şocant e că pentru a evita infecția cu trachoma,
tot ce trebuie să faci e să te speli pe faţă:
fără tratament, fără medicamente, fără injecţii.
După ce am văzut aceste statistici şocante, m-am gândit:
„Bine, chiar dacă nu fac asta doar pentru mine
pentru că nu vreau să fac baie,
măcar pot încerca să salvez lumea.”
(Râsete)
Aşadar, cu armăsarul meu de încredere, telefonul meu Nokia 6234,
nu aveam laptop, nu aveam nici internet,
cu excepția unui internet-cafe,
am facut cercetari pe Wikipedia, pe Google, despre loţiuni,
creme, compoziţii, puncte de topire, toxicitate,
am luat ore de știință în liceu,
am scris o formulă pe o coală de hârtie.
Arăta ca un fel de condiment special de la KFC.
Şi mi-am zis: „Bine, am formula.
Acum trebuie s-o punem în practică.”
Derulând patru ani mai târziu, după ce am scris
un plan de business de 40 de pagini pe telefon,
după ce mi-am scris brevetul pe telefon,
sunt cel mai tânăr deţinator al unui brevet din ţară,
şi... („Gata cu baia!”)
nu pot să spun mai mult de atât.
(Râsete)
Am inventat DryBath, prima loţiune din lume
care înlocuieşte baia.
Efectiv o întinzi pe piele şi nu mai trebuie să te speli.
(Râsete)
După câteva încercări în liceu
cu resursele limitate pe care le aveam, am mers la universitate,
am cunoscut câţiva oameni, am făcut teste,
şi avem un produs perfect funcţional
gata să iasă pe piaţă.
De fapt e deja disponibil pe piaţă.
Am învăţat câteva lecţii din vânzarea
şi din punerea DryBath la dispoziţia oricui.
Un lucru pe care le-am învăţat e că în comunităţile sărace
nu se cumpăra produse vrac,
ci la bucată.
O persoană, să-i spunem Alex,
nu cumpără un pachet de ţigări,
ci o ţigară în fiecare zi, chiar dacă e mai costisitor.
Aşa că am ambalat DryBath în aceste săculeţe ingenioase.
Rupi săculeţul în două şi storci loţiunea.
Şi partea tare e că un săculeţ înlocuieşte o baie
și costă cinci ranzi.
După ce am creat acest model, am mai învăţat multe
privind implementarea produsului.
Am înţeles că până şi copiii bogaţi din suburbii
îşi doresc DryBath.
(Râsete)
Cel puţin o dată pe săptămână.
În fine, am realizat că putem salva 80 de milioane de litri
de apă în medie de fiecare dată când săreau o baie,
şi că putem salva şi două ore pe zi pentru copiii
din zonele rurale, două ore în plus pentru şcoală,
două ore în plus pentru teme,
două ore în plus să fie copii.
După ce am văzut acest impact global,
am redus totul la valoarea esenţială pe care o propunem,
și anume curăţenie şi comoditate.
DryBath e comoditatea unui om bogat,
dar colacul de salvare al unuia sărac.
După ce am pus produsul în practică, în acest moment suntem
pe punctul de a vinde produsul
către o multinaţională care să-l scoată pe piaţă
şi întrebarea pe care o am pentru public e,
pe drumurile acoperite de pietriş din Limpopo,
cu o alocaţie de 50 de ranzi pe saptămână,
am inventat o metodă prin care lumea să nu se mai spele.
Ce vă opreşte pe voi?
(Aplauze)
Nu am terminat încă. Nu am terminat încă.
Încă un lucru esenţial pe care l-am învăţat
prin acest întreg proces,
anul trecut Google m-a desemnat unul dintre cei mai sclipitori tineri din lume.
Sunt în prezent şi cel mai bun student antreprenor din lume,
primul african care primește acest premiu
şi un lucru care mă uimeşte e că am facut toate acestea
doar pentru că nu voiam să fac baie.
(Râsete)
Vă mulţumesc!
(Aplauze)